recursal/SuperWikiNEXT-32B huggingface dataset:
**מקס צ'ורניצקי** (בגרמנית: **Max Tschornicki** ‏ 9 באוגוסט 1903 - 20 באפריל 1945) היה עורך דין ופוליטיקאי יהודי גרמני, פעיל ההתנגדות הגרמנית לנאציזם. הוא ווילהלם פוגל היו שני האסירים היחידים שהצליחו להימלט ממחנה הריכוז אוסטופן.

קורות חיים
----------

מקס צ'ורניצקי נולד ב-1903 ברוסלסהיים, בן למהגרים יהודים-אורתודוקסים מרוסיה,. כסטודנט, הוא השתייך למספר אגודות נוער יהודיות והצטרף למפלגה הסוציאל-דמוקרטית העצמאית של גרמניה. מאוחר יותר הוא היה חבר במפלגה הסוציאל-דמוקרטית וברייכסבאנר. לאחר שלמד בתיכון במיינץ, המשיך ללמוד משפטים  ועסק כעורך דין במיינץ, והגן בעיקר על חברי סוציאל-דמוקרטים וחברי רייכסבאנר.

צ'ורניצקי היה פעיל בהתנגדות לנאציזם. ב-24 במאי 1933 הוא נעצר בעקבות צו שרפת הרייכסטאג ונכלא באוסטהופן, אחד ממחנות הריכוז הנאצים הראשונים. בסיוע ארוסתו ושני אסירים נוספים, פיליפ וואהל וכריסטוף וייץ, הוא הצליח להימלט מהמחנה ב-3 ביולי 1933. כתוצאה ממנוסתו, הוחמרה משמעותית האבטחה במחנה, מספר אסירים נענשו בחומרה ומשפחתו נלקחה ל-"מעצר מגן ". 

הוא ברח לאזור הסאר, שהשתייך אז למנדט של חבר הלאומים, ואחר כך לטולוז ולליון. לאחר הכיבוש הגרמני של צרפת ב-1940 הוא הצטרף לתנועת התנגדות הצרפתית. הוא נעצר ב-1944 ונשלח לאושוויץ ב-11 באוגוסט 1944. לאחר מכן, הוא הועבר למחנות אחרים. ב-20 באפריל 1945, הוא מת מדיזנטריה באלך-אונטרמנזינג, במחנה לווין של מחנה הריכוז דכאו, תשעה ימים לפני שחרור המחנה על ידי כוחות בעלות הברית.

הנצחה
-----

צ'ורניצקי סיפר את חוויותיו כגולה בצרפת לאנה זגרס, שהשתמשה בהן ברומן שלה הצלב השביעי.

תיאטרון צ'וורוש בהרקסהיים עיבד את הביוגרפיה של צ'ורניצקי כמחזה ב-2013, עיבוד של טקסטים של סגרס, סטפן הסל, ולטר בנימין וולף ביירמן לשיר הפועלים ביידיש *Sol sajn*. ההצגה הוצגה, בין היתר, באתר ההנצחה במחנה הריכוז אוסטופן.

הערות שוליים
------------

1. ↑  Müller, Rolf (2 במרץ 2013). "Der Weg nach Auschwitz". *Badische Zeitung*. `{{cite news}}`:  (עזרה)
2. 1 2 3  "Max Tschornicki". Förderverein Projekt Osthofen. נבדק ב-2013-06-18.
3. 1 2  Benz, Wolfgang (2005). *Frühe Lager. Geschichte der nationalsozialistischen Konzentrationslager*. Vol. 2. pp. 181–184. ISBN 3-406-52962-3.
4. ↑  Drobisch, Klaus; Wieland, Günther (1993). *System der NS-Konzentrationslager. 1933–1939*. Akademie-Verlag. p. 163. ISBN 3-05-000823-7.
5. ↑  Langhammer, Sven (בנובמבר 2008). "Fluchten aus Konzentrationslagern von 1933 bis 1937" (PDF). *Informationen*. Widerständige Wege (68). אורכב מ-המקור (PDF) ב-2015-12-14. נבדק ב-2013-06-18. `{{cite journal}}`:  (עזרה)
6. ↑  Drobisch/Wieland, p. 169
7. ↑  Spies, Bernhard (2000). *Kommentar, zu: Anna Seghers:* Werkausgabe. Das siebte Kreuz. Aufbau. pp. 445–496.
8. ↑  Ulrike Schäfer (2013-06-04). "Gedenkstätte KZ Osthofen erinnert an jüdischen Rechtsanwalt". Wormser Zeitung. אורכב מ-המקור ב-2013-06-26. נבדק ב-2013-07-22.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1070483060
* VIAF: 315940348
* WorldCat (עם VIAF): 315940348

 |
**טריגונאים** (שם מדעי: **Dasyatoidea**) הם על-משפחה של דגי סחוס מסדרת הטחנאים החיים בימים ובאוקיינוסים השונים כשחלק מהמינים חיים גם בנהרות גדולים. בקבוצה זו ישנם 4 משפחות, אף שכמה חוקרים מחלקים את סוגי הטחניים למשפחות קטנות יותר.

דגים אלה שטוחים ובעלי סנפירי חזה רחבים מאוד העוזרים להם "לרחף" ביעילות מעל המים או להסתוות בחולות מטרפם ומאויביהם. הגדולה שבבני הקבוצה היא מנטה ענק, הבטאי הגדול בעולם שאורכה 7 מטרים והיא שוקלת עד 1,350 ק"ג. דגים אלה ניזונים מדגים אחרים, חסרי חוליות ימיים ומיני המנטה והכנפתן הם מסנני פלנקטון יעילים, אך גם יתקבצו סביב השרצת ביצי דגים ויזללו את הביצים.

חלק מהמינים חיים באוקיינוס ואחרים בימים רדודים, בדרך כלל טרופיים או חמימים. חלקם עולים בשפכי נהר למים מליחים ומינים כמו טריגון נהרות ענק או בני משפחת טריגוני הנהרות חיים גם במים מתוקים של נהרות.

מיון
----

* על-משפחה **טריגונאים** (Dasyatoidea)
	+ משפחה טריגוניים (Dasyatidae)
	+ משפחה טריגוני נהרות (Potamotrygonidae)
	+ משפחה אגפיתיים (Gymnurinae) - בה סוג יחיד אגפית (*Gymnura*)
	+ משפחה טחניים (Myliobatinae)

כמה חוקרים סוברים שחלק מסוגי הטחניים צריכים להיות משפחות עצמאיות, כמו המנטה והכנפתן במשפחה כנפתניים (Mobulidae), האברתן במשפחה Rhinopteridae והטחן במשפחה Aetobatidae.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
 |
**עוזי אסנֶר** (נולד ב-21 ביוני 1956) הוא מוזיקאי ומעבד, וכן מנצח על מקהלות ותזמורות.

קריירה
------

את דרכו המוזיקלית החל בלהקות צבאיות. היה בלהקת חיל הים ובלהקת פיקוד הדרום, כמו כן שימש כמעבד של הלהקות בין השנים 1978-1974. הופיע בסרט "הלהקה" בתפקיד מוני הקלידן.

אסנר מנצח על מקהלות רבות כגון: האירוסים בית אלפא, חבורת הזמר מטה אשר, "שירון" מהוד השרון ומקהלת נוצרים אוהבי ישראל בדנוור ארצות הברית, ו"שובבי הגבעה" - להקת ילדים בגבעת שמואל.

הוא שימש כמנהל מוזיקלי בתוכניות טלוויזיה רבות כגון: "שירים שנשארים" עם דורי בן זאב, פרפר נחמד גם כמלחין, רחוב סומסום שארא סיסים, קשת וענן, זהו זה! במשך שש עונות, מי בחלילית,"חידון מוזיקלי" ו"מי לה סי" בהנחיית מני פאר, וכן ליווה שורה של זמרים ידועים כגון יפה ירקוני, רבקה מיכאלי, מייק בורשטיין וחוה אלברשטיין. ניהל מוזיקלית את זהו זה!, את מופעיו הבימתיים והטלוויזיוניים של טוביה צפיר וכן מופעים מרכזיים בערוץ הראשון.

הוא מופיע בתוכניות זמר בכל הארץ עם אחיו חיים אסנר. השניים מכונים "האחים אסנר", ומקיימים סדרות זמר מפוארות בהיכלי התרבות הגדולים ברחבי הארץ. בהופעות הם מארחים אמנים מוכרים - ותיקים וצעירים - ומנהלים סדרות הן כמנחים והן מנהלים מוזיקליים.

בשנת 2007 הלחין דיסק לקהילה האוונגליסטית בשם "התנ"ך ואני", המבוסס על סיפורי התנ"ך.

קישורים חיצוניים
----------------

ויקישיתוף מדיה וקבצים בנושא **עוזי אסנר** בוויקישיתוף

* עוזי אסנר, במיזם "אישים" לתיעוד היצירה הישראלית
* עוזי אסנר, במסד הנתונים הקולנועיים IMDb (באנגלית)
* עוזי אסנר, באתר Discogs (באנגלית)
* עוזי אסנר, דף שער בספרייה הלאומית
* עוזי אסנר, בארכיון הבימה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296114205171
* ISNI: 0000 0000 6886 0454
* VIAF: 97308208
* WorldCat: viaf-97308208

 |
**טריגוני נהרות** (שם מדעי: **Potamotrygonidae**) היא משפחת של דגי סחוס מסדרת הטחנאים. הם מצויים ברחבי נהרות וימים באמריקה המרכזית ואמריקה הדרומית, מהים הקריבי והאוקיינוס האטלנטי ודרומה עד לשפך הריו דה לה פלטה בארגנטינה, אך חיים בעיקר בנהרות האמזונאס והאורינוקו השופעים. הם דומים לטריגוניים אך עגולים יותר ובעלי כתמים כהים על גופם. לא כל הטריגונים החיים בנהרות שייכים למשפחה זו (למשל טריגון נהרות ענק).

אורכם של הטריגונים 25-200 ס"מ והגדול ביותר, המין פוטמוטריגון ברכיורה יכול להגיע לרוחב 1.5 מ' ולמשקל 220 ק"ג. רחב ממנו אך קטן מעט הוא הפרטריגון שמגיע לרוחב 1.6 מ' ולמשקל 100 ק"ג. הם בעלי מבנה גוף שטוח ושוחים, בעלי זנב קצר יחסית למשפחות אחרות מסדרת הטחנאים ובסוף בסיס הזנב מצוי קוץ בעל מעטפת מוקוס המכילה ארס. הטריגונים מוסווים בקרקעית המים על ידי הכתמים שעל גופם, וכן בעלי יכולת להתחפר מתחת לקרקע החולית. הם טורפים דגים קטנים, סרטנים ורכיכות שהם מוצאים במים.

למרות הסטיגמה כי מדובר בדג ארסי אשר יכול לסכן האדם, הרי שטריגוני נהרות משמשים שנים רבות כדגי נוי נוחים לגידול, פופולרים מאד וידידותיים. האמת היא, כי מעולם לא מת אדם כתוצאה מעקיצת טריגון נהרות ממשפחת ה-Potamotrygonidae זאת למרות שכן תועדו עקיצות בעיקר בקרב דייגים ונוודים באזורי המחיה של הטריגון באמריקה הדרומית. מקרי העקיצה שתועדו היו בחלקן הארי בשל דריכה על הדג או ניסיון לחלצו מקרס הדיג. כל העקיצות הן הגנתיות בלבד, ונובעות בשל תנועה רפלקסיבית של הזנב העולה כלפי מעלה כאשר מופעל לחץ (למשל דריכה) על גב הדג.

סוגים
-----

* *Heliotrygon*
* סוג ומין יחיד פרטריגון (*Paratrygon aiereba*)
* *Plesiotrygon*
* *Potamotrygon* - בו טריגון מוטורו ופוטמוטריגון ברכיורה
* *Styracura*

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **טריגוני נהרות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------

1. ↑  Vidal Haddad Junior, Environmental dermatology: skin manifestations of injuries caused by invertebrate aquatic animals, **Anais Brasileiros de Dermatologia** 88, 2013-08, עמ' 496–506 doi: 10.1590/abd1806-4841.20132587
שגיאות פרמטריות בתבנית:מקורות   
פרמטרי חובה [ נושא ] חסרים 

**תגובה הומוגנית** היא תגובה כימית שבה המגיבים נמצאים באותו מצב צבירה, בעוד שב**תגובה הטרוגנית** המגיבים נמצאים במצבי צבירה שונים. תגובות המתרחשות על פני השטח של זרז המצוי במצב צבירה שונה נחשבות גם כן כהטרוגניות. תגובה כימית בין שתי מולקולות גז, נוזל או מוצק היא הומוגנית. תגובה בין גז לנוזל, גז למוצק או נוזל למוצק היא הטרוגנית.

היישומים המעשיים של תגובות הטרוגניות מצויים בין השאר בממירים קטליטיים, תאי דלק ובמכשירי אדים. לאחרונה, מהנדסי ייצור החלו להשתמש בתגובות המתרחשות על פני השטח של חומר מסוים על מנת לייצר חומרים בקנה מידה מיקרוסקופי (ואף בקנה מידה של ננומטרים) עבור יישומים ביו-רפואיים.

באופן דומה בנוגע לתערובות:

* **תערובת הומוגנית**: חומר שבו הרכיבים מעורבבים בצורה שווה, ישנם קשרים כימיים (לדוגמה: חלב, בושם, פלדה, אוויר וכו')
* **תערובת הטרוגנית**: חומר שבו הרכיבים לא מעורבבים בצורה שווה, אין קשרים כימיים (החומרים לא מתערבבים אחד עם השני)

ניתן לראות כי מדובר בתערובת הומוגנית (כאשר אין הפרעות חיצוניות) כשהנוזל, גז או מוצק הם בעלי צבע וצורה בלתי משתנים. בהנחה שאכן מדובר בתערובת הומוגנית, גם במקרה של הוספת עצמים או חומרים כלשהם לחומרים אחרים לא יחול שינוי בתערובת.

ישנם מספר מודלים שהוצעו במהלך השנים על מנת לתאר את ריכוזי החומר במצבי צבירה שונים. התופעות שיש להתחשב בהן הן שיעורי העברת המסה וקצבי התגובה.

קישורים חיצוניים
----------------

* תגובות הומוגניות והטרוגניות, באתר אנציקלופדיה בריטניקה (באנגלית)
משרדי ארגון ערכים על יד ישיבת שפת אמת בירושלים.
ארגון **ערכים** הוא ארגון החזרה בתשובה.

הארגון הוקם בשנת 1979 על ידי הרבנים אברהם בקר ויחיאל פריד (שפרשו מהארגון בשנת 1984 לטובת ארגון קטן יותר בשם "אפיקים").

בראשית פעילותו קיים הארגון סמינרים לחילונים במתכונת של שבוע בבית הארחה שבו התקיימו הרצאות מגוונות. הסמינרים התקיימו בבית ההארחה שערי אברהם, ולאחר מכן בפנימיית "אור חדש" שברכסים. כיום נערכים הסמינרים בבתי מלון, בעיקר במתכונת של סופי שבוע, מיום רביעי עד מוצאי שבת. מתקיימים סמינרים לאקדמאים וללא אקדמאים, והמרצים והתוכן מותאמים למשתתפים.

הארגון מתקיים מתרומות. 

הארגון מנוהל כיום על ידי הרב יוסף וליס, איש עסקים שחזר בתשובה באחד מהסמינרים הראשונים של הארגון, וכן הרב ישעיה הורוויץ והרב אהרן לוי. הארגון מתאר את פעילותו במגזין החודשי "השיבנו".

הארגון מפעיל את עמותת מנוף - המרכז למידע יהודי, המשמשת כמחלקת הסברה ותיעוד. כמו כן עורך הארגון סמינרים במדינות שונות, בהן ארצות הברית, מקסיקו וארגנטינה, כאמצעים למניעת התבוללות וחיזוק הזהות היהודית.

בין המרצים בארגון בעבר ובהווה נמנים הרבנים צבי ענבל, משה גרילק, מרדכי נויגרשל, ניסים יגן, מיכאל לסרי ואהרן לוי.

לקריאה נוספת
------------

* משה גרילק, **שיח שבים**
* ד"ר בעז כספי (-שם ספרותי של ד"ר שלום סרברניק), **הכמיהה אל המעמקים**, הוצאת מודן

קישורים חיצוניים
----------------

ויקישיתוף מדיה וקבצים בנושא **ערכים** בוויקישיתוף
* אתר האינטרנט הרשמי של ארגון "ערכים"
* שיעורים מרבני ערכים, באתר בינינו
* אתר "רציו" של הארגון, בענייני תורה ומדע

הערות שוליים
------------

1. ↑  אודות ארגון "ערכים", באתר הארגון.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007603408705171
* LCCN: n2014065119
* WorldCat (עם LCCN): n2014-065119

 |
פירוש נוסף ערך זה עוסק בגנרל עות'מאני ממלחמת העולם הראשונה. אם התכוונתם לגנרל עות'מאני מהמלחמה העות'מאנית-רוסית (1877–1878), ראו אבדילקרים נאדיר פאשא.

**אַבְּדִילְקֵרִים פָּאשָׁא** (בטורקית: **Abdülkerim Paşa**;‏ 1872, סלוניקי, האימפריה העות'מאנית - 16 בינואר 1923, איסטנבול, טורקיה) היה גנרל טורקי בצבא האימפריה העות'מאנית, אשר פיקד על הגיס ה-11 במהלך המערכה בקווקז ועל הגיס ה-20 בחזית המקדונית במלחמת העולם הראשונה.

אבדילקרים פאשא לחם במהלך המלחמה האיטלקית-עות'מאנית, ובהמשך במלחמת הבלקן הראשונה והשנייה. בפרוץ מלחמת העולם הראשונה פיקד על הגיס ה-11 העות'מאני. ביולי 1915, בסמוך לעיר מלזגירט, לחם הגיס ה-11 בפיקודו של אבדילקרים פאשא ביחידות מתוך הארמייה הקווקזית של צבא האימפריה הרוסית תחת פיקודו של ניקולאי יודניץ'. קרב מנזיקרט הסתיים ללא הכרעה ברורה, תוך מניין נפגעים רב לשני הצדדים. במהלך מתקפת ארזורום נחלו הכוחות העות'מאניים בפיקודו תבוסה קשה ואבדילקרים פאשא הועבר מתפקידו.

בהמשך, מספטמבר 1916 ועד 30 ביוני 1917, פיקד על הגיס ה-20 של הצבא העות'מאני, אשר הועבר לחזית המקדונית ולא נטל חלק משמעותי בקרבות. ב-1922 סיים אבדילקרים פאשא את שירותו הצבאי, כשהוא בדרגת פֶרִיק, ובינואר 1923 הלך לעולמו באיסטנבול.
**אבה טסדורף** (בגרמנית: **Ebba Tesdorpf**;‏ 23 בינואר 1851 – 22 בפברואר 1920) הייתה ציירת שהתבססה בהמבורג.

ביוגרפיה
--------

טסדורפף הגיעה ממשפחה מכובדת ואצילית. היא הייתה בתם של איש העסקים הנס פטר פרידריך טסדורף (1810–1881) ואנטואנט קרולין מורמן. אבותיה כוללים את סבא רבא פטר הינריך טסדורף (1751–1832) ואת סבו רבא פטר הינריך טסדורף (1648–1723), שני ראשי העיר ליבק.

היא שיפרה את כישרונה לציור בהמבורג ושהתה לזמן קצר בשנת 1898 באקדמיה לאמנות בדיסלדורף. מוריה היו ברנהרד מוהרגן ויוהאן תיאובלד ריפסל, שלימדו בעיקר ציור לנשים מהמבורג.

על פי הצעתם של יוסטוס ברינקמן ואלפרד ליכטורק, אבה טסדורף הפכה למתעדת הגרפית של נוף העיר העתיקה של המבורג במהלך שלב ההריסה בשנות ה-80 וה-90 של המאה ה-19. עם מות הוריה, אבה טסדורף הפכה עצמאית מבחינה כלכלית. ב־1894 תרמה את רישומיה ואת אוסף ציוריה למוזיאון לאמנות ומלאכה. מאוחר יותר הגיעו יצירות אלה למוזיאון להיסטוריה של המבורג, שקיבל תיעוד ייחודי על נופיה של העיר המבורג במחצית השנייה של המאה ה-19.

טסדורף ראתה את "המשימה" שלה לתעד את "המבורג העתיקה" גם בשנים הבאות, בגלל ההתחדשות העירונית.

לאחר מכן עברה לדיסלדורף ללמוד באקדמיה אצל צייר הנוף גרמן גרוב. משנת 1901 חיה שוב בהמבורג.

בהמשך עברה לארויילר מסיבות בריאותיות, שם נפטרה ב־22 בפברואר 1920.

מלאכת הרישום של חייה הושלמה בתחילת המאה העשרים עם למעלה מ-600 רישומים, אליהם נוספו כמה ציורים בצבעי מים.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אבה טסדורף** בוויקישיתוף

הערות שוליים
------------

1. ↑  Stiftung Historische Museen Hamburg | shmh.de, shmh.de
2. ↑  Erinnerung an bedeutende Frauen Hamburgs - Garten der Frauen, www.garten-der-frauen.de

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 109296478
* ISNI: 0000 0000 2107 8924
* LCCN: n79037786
* RKD: 362831
* ULAN: 500174311
* VIAF: 37482297
* WorldCat: lccn-n79037786

 |
תוכנה המוצגת במספר ערכות נושא שונות: פלסטיק, קרמיקה וווינדוס קלאסי
**ערכת נושא** היא מערכת אלמנטים גרפיים אופציונלית, המיועדת להחלה במכשירים בעלי יכולות תצוגה מתאימות.

כללי
----

רכיב התוכנה האחראי על ממשק תצוגה ממוצע מתקבל מהיצרן כשהוא מגיע עם מאפיינים ואלמנטים גרפיים ידועים מראש. 

עם התפתחות מערכות ההפעלה הובנו ברבות מהם יכולות לשינוי ערכות הנושא כדי לאפשר עיצוב אישי התלוי ברצון המשתמש. לעיתים קרובות מנהלי חלונות מכילים יכולת שכזאת.

בנוסף נוצרו ערכות נושא אשר תצורת הגרפיקה שלהן הותאמו לפתור בעיות אשר נוצרו אצל לקויי ראייה.
כיום תוכנות שונות מציעות אפשרות לשינוי מראיהן באופן יחידני ואשר אינו תלוי בכלל מערכת ההפעלה.
קיימים אתרים רבים ברחבי הרשת הורדת ערכות נושא ישירות אל המכשיר בו משתמשים.

סוגי ערכות הנושא
----------------

ערכות הנושא כפי המשתמע משמן, מכילות מערכת אלמנטים הסובבים נושא מסוים. הנושא עשוי להיות רחב וגמיש. 
בין ערכות הנושא ניתן לצפות בקטגוריות הבאות:

* ערכות נושא תלויות צבע.
* ערכות נושא תלויות נושא. (כגון מדע, ספורט, אומנות, סרטים)
* ערכות נושא הנוצרות בסמוך לחגים ואירועים לאומיים.
**אובדן עונה** (באנגלית: **Loss of consortium)** הוא מונח המשמש בדיני נזיקין בדין האנגלי המתייחס לנזק בדמות שלילת יחסי מין (עונה) שהיא תוצאה של פציעות שפצע המזיק בבן זוגו של התובע. אובדן עונה הוא נזק שהוכר במשפט המקובל האנגלי בפסק דין בייקר נגד בולטון (משנת 1808). פסק הדין פיצה אדם בגין צערו בשל אובדן עונה בזמן שאשתו החלימה לאחר תאונת כרכרה.

עם זאת, ברגע שהיא נפטרה מפצעיה, מתבטלת הזכות לפיצוי. פיצויים אלה מובחנים ושונים מהזכות לפיצוי בגין אובדן תוצאתי.

מקורו של נזק זה במשפט הלטיני: "per quod servitium et consortium amisit" - "תוצאה של אשר איבוד עונתה ושירותיה." כאשר כלל זה רואה את האישה בבעלות הבעל או ראש המשפחה, ונגרם לו נזק בשל אי יכולתה לשרתו או לספק את צרכיו, ולכן על פי המשפט האנגלי המסורתי מהמאה ה-18, זכות לנזק זה הייתה נתונה רק לבעל ולא לאישה.

במרבית שיטות המשפט נזק זה נחשב חלק מנזק גוף שנגרם לניזוק, ולא לראש נזק עצמאי, ואולם מספר מערכות חוקים, כגון החוק האזרחי של מדינת מיין בארצות הברית מכיר בראש נזק זה, אשר הוכר גם בפסיקה של מדינת וושינגטון.

בתי המשפט האמריקאים שהכירו בראש נזק זה לא העניקו אותו במקרים של נישואים חד מיניים.

ראש נזק זה תוקן או בוטל בחוק בתחומי שיפוט רבים. ולמעשה בוטל באנגליה, ויילס, צפון אירלנד, ניו סאות' ויילס, טסמניה, מערב אוסטרליה, טריטוריית הבירה האוסטרלית וניו זילנד.

הערות שוליים
------------

1. ↑  (1808) 1 Camp 493
2. ↑  Maine law, Title 14, Chapter 13, Section 302
3. ↑  7 Wn. App. 309, 788 P.2d 1, Long v Dugan
4. ↑  Day, John (1 September 2015). "Same-Sex Marriage and Loss of Consortium Claims". Tennessee Bar Association.
5. ↑  התיקון בוצע בחוק: Administration of Justice Act 1982 (UK) s 2
6. ↑  התיקון בוצע בחוק: the Law Reform (Marital Consortium) Act 1984 (NSW) s 3
7. ↑  התיקון בוצע בחוק: the Common law (Miscellaneous Actions) Act 1986 (Tas) s 3
8. ↑  התיקון בוצע בחוק: Law Reform (Miscellaneous Provisions) Act 1941 (WA) s 3
9. ↑  התיקון בוצע בחוק: the Civil Law (Wrongs) Act 2002 (ACT) s 218
10. ↑  התיקון בוצע בחוק: the Accident Compensation Act 1972 (NZ) s 5(2)
**שגרירות ארצות הברית בהאג** (באנגלית: **Embassy of the United States, The Hague**; בהולנדית: **Ambassade van de Verenigde Staten van Amerika in Den Haag**) - ממוקמת בפארק ג'ון אדמס 1 (John Adams Park 1) בוואסנאר (אנ'), בגבול העירוני עם האג.

בניין השגרירות האמריקני הנוכחי בוואסנאר נפתח ב-29 בינואר 2018. הוא החליף את בניין השגרירות הקודם במתחם Lange Voorhout 102 (אנ') בהאג, שנפתח ב-4 ביולי 1959, ופעל במשך כמעט 60 שנה. בניין זה במרכז העיר האג תוכנן על ידי האדריכל האמריקאי מרסל ברויאר (אנ'), והוא הוגדר כאנדרטה לאומית בשנת 2017.

היסטוריה
--------

בשנת 1782 היה ג'ון אדמס, לימים לנשיא השני של ארצות הברית, הציר הראשון של אמריקה בהולנד. באותה שנה הגיעה ההכרה הרשמית של הולנד בארצות הברית כאומה נפרדת ועצמאית, יחד עם עזרה כלכלית רחבה מאוד שהצביעה על אמונה בעתידה.

ב-19 באפריל 1782, ג'ון אדמס התקבל על ידי הפרלמנט של הולנד בהאג כציר הרשמי של ארצות הברית, ובכך הפכה הולנד למדינה השנייה שהכירה בארצות הברית (לאחר צרפת). הבית שאדמס רכש בהאג, הפך לשגרירות האמריקאית הראשונה בעולם.

ההלוואות שניתנו לארצות הברית מפריסלנד והפרובינציות המאוחדות, שכונו "תוכנית מרשל הפוכה" ("the Marshall plan in reverse") היו הראשונות שקיבלה הממשלה החדשה.

הקשרים הדיפלומטיים עם ארצות הברית מהווים את אחד מהקשרים הדיפלומטיים הארוכים ביותר עם מדינה זרה כלשהי.

שגרירים לשעבר
-------------

אמריקאים בולטים כמו הנשיאים לשעבר ג'ון אדמס וג'ון קווינסי אדמס, הגנרל יו בויל יואינג (אנ') ופול ברמר (אנ') ומזכיר הצי של ארצות הברית ויליאם מידנדורף החזיקו בתואר שגריר ארצות הברית בהולנד.

גלריה
-----

* בניין השגרירות הקודם בהאג במתחם Lange Voorhout 102 (שנת 2009)בניין השגרירות הקודם בהאג במתחם Lange Voorhout 102 (שנת 2009)
* בניין השגרירות הקודם בהאג במתחם Lange Voorhout 102 (שנת 2017)בניין השגרירות הקודם בהאג במתחם Lange Voorhout 102 (שנת 2017)
* בניין השגרירות הקודם בהאג במתחם Lange Voorhout 102 (שנת 2007)בניין השגרירות הקודם בהאג במתחם Lange Voorhout 102 (שנת 2007)
* בניין השגרירות הקודם בהאג במתחם Lange Voorhout 102 (שנת 2007)בניין השגרירות הקודם בהאג במתחם Lange Voorhout 102 (שנת 2007)
* הכניסה לבניין השגרירות הקודם בהאג במתחם Lange Voorhout 102 (שנת 2007)הכניסה לבניין השגרירות הקודם בהאג במתחם Lange Voorhout 102 (שנת 2007)

ראו גם
------

* יחסי ארצות הברית–הולנד

קישורים חיצוניים
----------------

ויקישיתוף מדיה וקבצים בנושא **שגרירות ארצות הברית בהאג** בוויקישיתוף
* אתר האינטרנט הרשמי של שגרירות ארצות הברית בהאג (באנגלית)

הערות שוליים
------------

1. ↑  "שגרירות ארצות הברית בהאג" nl.usembassy.gov/embassy-consulate/the-hague
2. ↑  שגרירות ארצות הברית בהאג - היסטוריה web.archive.org/web/20160406160957
3. ↑  בניין השגרירות האמריקאית לשעבר במתחם Lange Voorhout 102 monumentenzorgdenhaag.nl/monumenten/lange-voorhout-102-korte-voorhout-2
4. ↑
**ערך ניבוי חיובי** (באנגלית: **positive predictive value** או בקיצור **PPV**) משמש כמדד סטטיסטי ליכולת הזיהוי של מבחן או בדיקה רפואית. ערך ניבוי חיובי הוא היחס בין אלו שאובחנו נכון כחולים לאלו שתוצאת בדיקתם חיובית. הערך מתאר את ההסתברות להיות האדם חולה אם הבדיקה חיובית.

חישוב המדד
----------

קביעת ערך הניבוי החיובי של המבחן נעשית על ידי השוואת תוצאות המבחן לתוצאות מבחן שמהווה את מדד הזהב (המדד הקובע והמוחלט לגבי קיומו של המצב הנבדק). כך למשל, תוצאת בדיקת סקר למחלה יכולה להיות חיובית (מחלה קיימת) או שלילית (מחלה לא קיימת). התוצאות החיוביות נבדקות מול מדד הזהב ונקבעות כ"חיוביות אמיתיות" אם אכן המחלה קיימת על פי מדד הזהב או כ"חיוביות שגויות" אם המחלה לא קיימת על פיו. התוצאות השליליות נבדקות באותה צורה ונקבעות כ"שליליות אמיתיות" אם המחלה אכן לא קיימת על פי מדד הזהב או כ"שליליות שגויות" במקרה שבדיקת הסקר שללה את המחלה אך המחלה קיימת לפי מדד הזהב.

|  |  |  |
| --- | --- | --- |
|  |  | **מצב (כמו מחלה)כפי שנקבע על ידי מדד הזהב** |
|  |  | ***קיים*** | ***לא קיים*** |  |
| **תוצאתהבדיקה** | ***חיובית*** | **חיובית אמיתית** | **חיובית שגויה** | ← ערך ניבוי חיובי |
| ***שלילית*** | **שלילית שגויה** | **שלילית אמיתית** | ← ערך ניבוי שלילי |
|  |  | ↓רגישות | ↓סגוליות  |

ערך הניבוי החיובי מחושב על ידי חלוקת מספר התוצאות החיוביות אמיתיות בסך מספר התוצאות החיוביות אמיתיות ומספר התוצאות החיוביות שגויות, כלומר חלוקה בסך התוצאות שסווגו כחיוביות בבדיקה.

ערך ניבוי חיובי = #חיוביות אמיתיות#חיוביות אמיתיות+#חיוביות שגויות

הנוסחה {\displaystyle \mathrm {PPV} ={\frac {\mathrm {TP} }{\mathrm {TP} +\mathrm {FP} }}} מגדירה את ההסתברות של אדם להיות חולה בהינתן שתוצאת הבדיקה שלו חיובית.

לחלופין, ניתן לחשב את ערך הניבוי החיובי בצורה הבאה:

ערך ניבוי חיובי = רגישות • שיעור הימצאותרגישות • שיעור הימצאות + (1 - סגוליות) • (1 - שיעור הימצאות)

(כאשר ערכי הרגישות, הסגוליות ושיעור ההימצאות יינתנו כשיעור מ־1 ולא באחוזים)
כך למשל, אם בדיקה בעלת ערך ניבוי חיובי של 70% קבעה שאדם חולה במחלה, ישנה הסתברות של שבעים אחוזים שהאדם אכן חולה. אם לבדיקה יש ערך ניבוי חיובי של 100%, אזי כל אדם שתוצאת בדיקתו חיובית אכן חולה.

ערך ניבוי חיובי יעיל מעצם היותו מדד מעשי לבדיקה רפואית, אלא שהוא גם רגיש לשיעור הימצאות המחלה באוכלוסייה (ראו מדדים לבדיקות אבחון).

בתחום למידת המכונה
------------------

בלמידת מכונה, נהוג לכנות את המדד Precision. בתחום אחזור המידע נוכל להסתכל על המדד כמייצג את מספר המסמכים שהם באמת רלוונטיים מתוך אלו שמנוע החיפוש סיווג כרלוונטיים והחזיר למשתמש.

ראו גם
------

* ערך ניבוי שלילי

לקריאה נוספת
------------

* D G Altman, J M Bland. **Diagnostic tests 2: Predictive values.** *British medical journal*. 1994 Jul 9;309(6947):102. PMID 8038641
**פרדריק הול** (באנגלית: **Frederick Hall**‏; 6 בפברואר 1860 – 21 באוגוסט 1948), המכונה גם פרד הול, היה צייר אימפרסיוניסטי אנגלי של נופים, נושאים כפריים ודיוקנאות. הוא היה חבר באסכולת ניולין, בקורנוול.

ביוגרפיה וקריירה
----------------

פרדריק הול, סינדרלה, 1891
הול היה יליד סטילטון, יורקשייר, למד אמנות בבית הספר לאמנות לינקולן בין השנים 1879–1881, לפני שעבר ללמוד אצל צ'ארלס ורלט באנטוורפן.

הוא הפך לחבר באסכולת ניולין בקורנוול בין 1883 ל־1885, התאריך המדויק אינו ברור. הוא נשאר שם והצטרף לחברו פרנק בראמלי, עד 1898. הוא הציג באקדמיה המלכותית לאמנויות משנת 1886 ואילך ובסלון פריז, וזכה שם במדליית זהב בשנת 1912. הוא הציג גם באגודה המלכותית של אמנים בריטים ברחוב סאפולק, לונדון, בגלריה גרוסוונור, בגלריה החדשה, ובמועדון האמנות האנגלי החדש, משם התפטר בשנת 1890.

הול צייר גם קריקטורות ואייר תמונות בסיפורים.

בשנת 1898 התחתן עם אנייס בריל דוד, שאיתה נולדה לו בת. עם משפחתו הוא התיישב מאוחר יותר בספין, ליד ניוברי בברקשייר.

סגנון
-----

עבודתו המוקדמת בתקופת ניולין מראה את גישתה של האסכולה בניוולין לציורים בחוץ - בטבע, והמחויבות לריאליזם חברתי. עם זאת, סגנונו לא נותר סטטי והוא המשיך להתפתח לכיוון אימפרסיוניסטי יותר. בסוף שנות השמונים של המאה ה-19 הוא נמשך לעבר נופים, ובילה זמן רב יותר מניולין, על חוף סאמרסט בפורלוק. עבודתו המאוחרת מציגה נוף עדין יותר.

הקריקטורות של חבריו האמנים בניולין היו לעיתים קרובות שנונות מאוד.

ביקורת
------

מגזין בקורנוול, שסקר את תערוכת ציירי צבעי שמן בשנת 1886, שיבח את האיכות הציורית של הבתים והחוף של כפר קורניש שלו (1886), אך מתח ביקורת על הכללתן של דמויות חסרות סיבת בציור. "האווז" שלו (1888) הוצג בתערוכת האקדמיה המלכותית בשנת 1888 ותואר על ידי "איפסוויץ ז'ורנל" כחכם ועוצמתי, ואילו העיתון "לידס מרקורי" כינה את היצירה הומוריסטית ועיתון אחר טען כי זהו ציור גרוטסקי.

"הדמדומים" שלו (1892) צוין על ידי "לידס מרקורי" עבור תפיסתו הפיוטית את הזוהר האחרון של יום בסתיו, אך ציור "בריכת השתייה" שלו (1897) ספג ביקורת על ידי "גלאזגו הראלד", אף על פי שהוא צבוע בחוכמה. לעומתו ה"מורנינג פוסט" ראה את הציור כנעים בשל צבעיו המבריקים וההרמוניים.

קישורים חיצוניים
----------------

ויקישיתוף מדיה וקבצים בנושא **פרדריק הול** בוויקישיתוף

גלריה
-----

* ידי אמן ידי אמן
* בור רחצה לכבשים בור רחצה לכבשים
* דמדומים דמדומים
* זריחת הירח זריחת הירח
* בית כפרי בית כפרי
* המלך אדוארד השביעי המלך אדוארד השביעי
* בריכת הברווזים בריכת הברווזים
* המפשייר המפשייר

הערות שוליים
------------

1. ↑  Frederick Hall, web.archive.org, ‏2011-09-05
2. ↑  Fox, Caroline, &, Greenacre, Francis. *Artists of the Newlyn School, 1880-1900: An exhibition organised by the Newlyn Orion Galleries*, (Newlyn Orion Galleries, Newlyn, 1979), p. 154

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007402894305171
* GND: 1091591563
* ISNI: 0000 0000 7054 8814
* LCCN: n2016012431
* RKD: 35454
* SNAC: w6t185wc
* TePapa: 981
* ULAN: 500020312
* VIAF: 95806048
* WorldCat: lccn-n2016012431

 |
**תוספת למנה** או **מנת צד** היא פריט מזון, המלווה את המנה הראשונה או את המנה העיקרית (אנ') בארוחה.

תוספות נפוצות
-------------

תוספת של מקרוני עם גבינה
תוספת סלט יווני
תוספות כמו סלט, תפוחי אדמה ולחם נפוצות עבור מנות עיקריות במדינות רבות בעולם המערבי. אורז וקוסקוס צברו פופולריות כתוספות ברחבי אירופה, במיוחד באירועים רשמיים (כאשר קוסקוס מופיע יותר לצד מנות מזרח תיכוניות בארוחות ערב).

תוספת משמשת כשם תואר המתווסף לעיתים לשם המנה, המונח 'תוספת' מתייחס בדרך כלל למנה קטנה יותר המוגשת כמנת צד, ולא המנה העיקרית הגדולה יותר. לדוגמה, "תוספת סלט" תוגש בדרך כלל בקערה קטנה או בצלחת סלט, בניגוד למנת סלט שתוגש בצלחת הגשה גדולה יותר.

ארוחה אמריקאית טיפוסית עם מנה עיקרית מבוססת בשר עשויה לכלול תוספת ירקות אחת, לפעמים כסלט, ותוספת אחת של עמילן, כגון לחם, תפוחי אדמה, אורז, פסטה וצ'יפס.

**תוספות נפוצות**

פלסקביצה עם תוספות של טוגנים ושעועית אפויה
תוספות נפוצות כוללות:

* אספרגוס
* ברוקולי
* דלעת
* טוגנים
* כרוב
* כרובית
* מקרוני עם גבינה
* סלט
* פטריות
* קולסלאו
* שעועית
* תפוחי אדמה אפויים

חלק מהמסעדות מציעות מבחר מצומצם של תוספות הנכללות במחיר המנה העיקרית כארוחה משולבת, ארוחה זו מכונה לעיתים "ארוחה עסקית" או בקיצור "עסקית". במקרים מסוימים, ניתן להזמין מספר מנות טעימה של תוספות רבות במחיר אחד, שיטת תמחור והגשה זו נפוצה במסעדות ערביות.

טוגנים הם תוספת נפוצה ומוגשים במסעדות מזון מהיר ובמסעדות מטבח אמריקאי אחרות. בתגובה לביקורת על תכולת השומן והקלוריות הגבוהות בטוגנים, חלק מרשתות המזון המהיר מציעות תוספות נוספות, כמו סלטים, כתחליפים לטוגנים הסטנדרטים בארוחות עסקיות.

"בצד"
-----

המילה **בצד** עשויה להיות מילה נרדפת ל-"מנת צד", למשל "צ'יפס בצד" או עשויה להתייחס לרוטב או קונדימנט אותו הסועד מבקש להפריד מהמנה. למשל, סועד יכול לבקש שיוגש סלט עם הרוטב שלו "בצד".

קישורים חיצוניים
----------------

ויקישיתוף מדיה וקבצים בנושא **תוספת למנה** בוויקישיתוף

הערות שוליים
------------

1. ↑  "Side dish." (definition.) Merriam-webster.com. Accessed August 2011.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539252605171
* LCCN: sh88002877
* NKC: ph200800

 |
**שגרירות ארצות הברית של אמריקה לכס הקדוש** (באנגלית: **Embassy of the United States to the Holy See**) (או שגרירות הוותיקן) היא הנציגות הדיפלומטית של ארצות הברית של אמריקה לכס הקדוש, מונח המתייחס לממשל המרכזי האוניברסלי של הכנסייה הרומית הקתולית.

השגרירות הנוכחית עברה לבניין חדש בספטמבר 2015, בבניין נפרד באותו מתחם בו ממוקמת שגרירות ארצות הברית רומא.

השגרירות שכנה בעבר בגבעת אוונטינו שבווילה דומיזיאנה (Villa Domiziana) ברומא, איטליה, שנבנתה כמגורים פרטיים בשנת 1953.

בשנת 1994 רכשה ממשלת ארצות הברית את הנכס החדש עבור מבנה השגרירות לכס הקדוש.

ב־16 באוקטובר 2017 אושר מינוייה של קליסטה ל. גינגריץ "Callista Gingrich" (אנ') על ידי הסנאט האמריקני כשגרירה הבאה לכס הקדוש.

היסטוריה
--------

היחסים הדיפלומטיים הרשמיים עם הכס הקדוש הוקמו בשנת 1984 על ידי הנשיא רונלד רייגן והאפיפיור יוחנן פאולוס השני. לארצות הברית לא היו יחסים דיפלומטיים עם הוותיקן מאז 1867.

הנציגות ברומא הפכה ל-"שגרירות ארצות הברית לכס הקדוש" (בראשותו של ויליאם וילסון) והשליח האפוסטולי בארצות הברית קיבל מעמד מלא ורשמי של נונציו, למעט הגדרתו כבכיר חברי הסגל הדיפלומטי ("ראש הסגל הדיפלומטי"), מנהג מקובל במרבית ארצות העולם.

השגרירות פועלת בשיתוף עם הכס הקדוש בנושאים גלובליים הכוללים: דמוקרטיה, שלום וביטחון, סחר בבני אדם, דיאלוג בין דתי, פיתוח וסיוע חוץ, וזכויות אדם

מתחם השגרירות הפך למוקד מחלוקת בלתי צפויה כאשר דווח בשגגה ב־27 בנובמבר 2013 כי השגרירות תיסגר.

השגרירות הייתה אמורה להיות מועברת בינואר 2015 לבניין גדול יותר הסמוך לשגרירות ארצות הברית באיטליה (אנ') מסיבות של עלות, ביטחון וקרבה לוותיקן. עם זאת, כחלק מדחיפה רחבה יותר לקיצוץ האבטחה בשגרירויות ארצות הברית, הקונגרס האמריקאי חסם את המהלך בשנת 2014.

שגרירות ארצות הברית לכס הקדוש, ששכנה בעבר בגבעת אוונטינו, עברה בספטמבר 2015 למבנה נפרד באותו מתחם של שגרירות ארצות הברית ברומא בכתובת: Via Sallustiana, 49
Rome.

ראו גם
------

* הכס הקדוש
* קריית הוותיקן

קישורים חיצוניים
----------------

* 

* אתר האינטרנט הרשמי של שגרירות ארצות הברית לכס הקדוש (באנגלית)
* שגרירות ארצות הברית לכס הקדוש, סרטון באתר יוטיוב
* שגרירות ארצות הברית לכס הקדוש, סרטון באתר יוטיוב

הערות שוליים
------------

1. ↑  "שגרירות ארצות הברית לכס הקדוש" "Embassy Information". United States Embassy to the Holy See. Archived from the original on 2013-08-04. Retrieved 2013-07-27.
2. ↑  קליסטה גינגריץ מונתה לשגרירת ארצות הברית לוותיקן Callista Gingrich confirmed as US Ambassador to the Vatican". Catholic News Agency. Catholic News Agency. Retrieved 2017-12-01
3. ↑  היסטוריית יחסי ארצות הברית-הכס הקדוש
4. ↑  היסטוריה של הכס הקדוש וארצות הברית Current Issues". United States Embassy to the Holy See. Retrieved 2017-12-01.
5. ↑  שגרירים קודמים וראשי משימה לכס הקדוש va.usembassy.gov/our-relationship/policy-history/chiefs-of-mission
6. ↑  ג'ב בוש מנציח את המיתוס שאובמה סוגר את שגרירות הוותיקן Reilly, Mollie (November 27, 2013). "Jeb Bush Perpetuates Myth That Obama Is Closing The Vatican Embassy". Huffington Post.
7. ↑  "הצעת החוק לבזבוז 2014..."  Drum, Kevin (16 January 2014). "The 2014 Spending Bill is Infested With Right-Wing Pet Rocks". www.motherjones.com. Mother Jones and the Foundation for National Progress. Retrieved 17 January 2014.
8. ↑  כתובת שגרירות ארצות הברית לכס הקדוש: Via Sallustiana, 49 va.usembassy.gov/embassy
"**דרוקסלנד**" (1975) הוא הדפס שיצר האמן הישראלי מיכאל דרוקס ומתאר דיוקן עצמי סמלי של האמן, המעוצב כמפה.

תיאור
-----

ההדפס "דרוקסלנד" נוצר בין השנים 1975-1974, תקופה בה התגורר האמן בהולנד. היא נוצרה בטכניקה של הדפס אופסט צבעוני והודפסה במהדורה של 200 עותקים בסדנת הדפס בשם "Steendrukkerij de jong & co", שפעלה בעיר הילפרסום (Hilversum) שבהולנד. גובה הגיליון הוא 59.5 ס"מ ורוחבו הוא 42 ס"מ.

העבודה שייכת לסדרת הדפסים שנקראה "גאוגרפיה גמישה (האטלס שלי)" והיא מעוצבת בצורה של מפה טופוגרפית. בתוך מסגרת המפה, המכילה מקרא, מופיעה שם העבודה בשפה האנגלית. כותרות המשנה מציינות את התאריך ה-15 בינואר 1974 בשעה 11:30 בבוקר ומציגות את המפה כתיאור "פיזי וחברתי (Physical and Social)". 

במרכז המפה משורטט דיוקן של דמות גבר המעוצבת כסדרה של קווי רכס או גובה, היוצרים תלת-ממד. הראש מוצג על רקע בצבע תכלת, כמעין חצי אי. דרוקס ציין במפה כמה אזורים בטקסט ובהם "Occupied Territory" ('שטח כבוש' או 'תפוס'), "Right Drucks" ( ימין דרוקס') ו"Left Drucks" ( שמאל דרוקס). בנוסף, מצוינים בה מקומות הקשורים לביוגרפיה של האמן. אחת מן הנקודות הללו, לדוגמה, היא "Baruch's Point" ('נקודת ברוך'), המהווה מחווה לאדם ברוך.

העבודה הוצגה בתערוכות רבות בישראל. עותקים שלה נמצאים באוספי מוזיאון ישראל, מוזיאון חיפה לאמנות, מוזיאון ויקטוריה ואלברט ובאוסף המשכן לאמנות ע"ש חיים אתר.

קישורים חיצוניים
----------------

* דרוקסלנד באתר מוזיאון ויקטוריה ואלברט (באנגלית)
* דרוקסלנד באתר מוזיאון ישראל
**דרומיסיומימוס** (שם מדעי: **Dromiceiomimus**) הוא סוג דינוזאור ממשפחת אורניתומימיים אשר נמצא ב-1972 בתצורות קניון הפרסה (Horseshoe Canyon Formation) שליד הפארק הפרובינציאלי דינוזאור שבאלברטה, קנדה. משמעות שמו הוא: "מחקה אמו", בהתייחס לשם המדעי המיושן של האמו: "Dromiceius".

מאפיינים
--------

דינוזאור זה היה קל-רגליים ודמה לאורניתומימוס שחי באותו אזור. הוא נחשב לטקסון מוטל בספק במשך שנים, אך החוקרים איאן מקדונלד ופיליפ ג'ון קורי סברו שסוג זה הוא תקף ובעל מספר הבדלים מהאורניתומימוס בעיקר בהבדלים שבעצמות הגפיים. אורך הדינוזאור הגיע ל-3.5 מטרים ומשקלו ל-100-150 ק"ג. הוא היה בעל גולגולת חסרת שיניים ורגליים הבנויות לריצה. אורך הירך שלו היה 6.8 ס"מ.

דינוזאור זה היה אחד מאחרוני התרופודים ששרדו עד ההכחדה הגדולה של הקרטיקון. הוא חי לפני 73.5-68.5 מיליון שנים מהיום.

בתרבות
------

דינוזאור זה הופיע במשחק פארק היורה 3: בניית פארק.

קישורים חיצוניים
----------------

ויקישיתוף מדיה וקבצים בנושא **דרומיסיומימוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**דרונגו פרדיסאוס** (שם מדעי: ***Dicrurus paradiseus***) הוא מין של ציפור ממשפחת הדרונגים החיה בדרום אסיה ודרום-מזרח אסיה באזור הטרופי, בעיקר סביב דרום ההימלאיה, רחבי הודו עד הרי גהט המערביים ומזרחה עד האי ג'אווה שבאינדונזיה. הוא מכונה גם **דרונגו זנב-מחבט** עקב שני הגדילים המפוארים שבקצה זנבו, שם המשותף למין קרוב *Dicrurus remifer* הקטן יותר מדרום ההימלאיה.

מאפיינים
--------

הדרונגו הוא עוף דומה לעורב ומעט קרוב אליו, אך שייך למשפחה אחרת. נוצותיו כחולות כהות עם ציצה זקורה מעל כיפת הראש ונוצות זנב ארוכות המיועדות להרשים נקבות. ישנם כמה הבדלים בגוונים בין התת-מינים. אורך הדרונגו 35 סנטימטרים ואורך הזנב כ-30 סנטימטרים בממוצע.

הדרונגו הוא עוף ג'ונגלים ויערות אחרים, חלקם פתוחים יותר והוא יכול להימצא עד למורדות הרים בגובה 1,200 מטרים. הדרונגו מחפש ביער פירות, זרעים שונים, חרקים וחולייתנים קטנים. בדומה למיני דרונגו אחרים הוא בעל יכולת חיקוי של עופות אחרים ולעיתים הוא מנצל את היכולת כדי להשמיע קריאת אזהרה דמיונית מטורפים, בעוד הוא מנסה לתפוס מזון של עופות שנבהלים.

הדרונגו נפוץ בטבע ואיננו בסכנת הכחדה.

תת-מינים
--------

* *Dicrurus paradiseus grandis*
* *Dicrurus paradiseus rangoonensis*
* *Dicrurus paradiseus paradiseus*
* *Dicrurus paradiseus johni*
* *Dicrurus paradiseus ceylonicnka*
* *Dicrurus paradiseus otiosus*
* *Dicrurus paradiseus nicobariensis*
* *Dicrurus paradiseus hypoballus*
* *Dicrurus paradiseus platurus*
* *Dicrurus paradiseus microlophus*
* *Dicrurus paradiseus brachyphorus*
* *Dicrurus paradiseus banguey*
* *Dicrurus paradiseus formosus*

קישורים חיצוניים
----------------

ויקישיתוף מדיה וקבצים בנושא **דרונגו פרדיסאוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  דרונגו פרדיסאוס באתר הרשימה האדומה של IUCN
דרוסוס יוליוס קיסר
**דרוסוס יוליוס קיסר** (7 באוקטובר 14 לפנה"ס – 14 בספטמבר 23), היה אציל רומאי מן השושלת היוליו-קלאודית. הוא היה בנו היחיד של הקיסר טיבריוס, בן-דוד מצד האם של הקיסר קליגולה, בן דוד מצד האב של הקיסר קלאודיוס, ודוד מדרגה שנייה של הקיסר נירון.

תולדות חייו
-----------

דרוסוס נולד בשנת 14 לפנה"ס, אביו טיבריוס היה בנו החורג של הקיסר אוגוסטוס ואמו ויפסניה אגריפינה הייתה בתו של המצביא הבכיר ביותר בתקופה, מרקוס ויפסניוס אגריפה.

עם מותו של אגריפה בשנת 12 לפנה"ס אוגוסטוס הכריח את טיבריוס להתגרש מוויפסניה ולשאת לאישה את בתו יוליה אלמנתו של אגריפה. בניגוד למנהג הרומאי אחרי גירושיו של הוריו דרוסוס נשאר לחיות עם אמו, ככל הנראה מכיוון שאוגוסטוס רצה להרחיק אותו מהחצר הקיסרית מכיוון שחשש שהוא יהווה תחרות לשני נכדיו ובניו המאומצים גאיוס ולוקיוס שאותם הועיד כיורשיו.

דרוסוס הפך לבן משפחת היוליים בשנת 4 עם אימוצו של אביו על ידי אוגוסטוס באותה שנה הוא נשא לאישה את דודניתו ליווילה, שהייתה גם אחותו של אחיו המאומץ גרמניקוס, לזוג נולדו שלושה ילדים יוליה והתאומים טיבריוס וגרמניקוס.

דרוסוס היה ידוע כאדם בעל אופי אלים וברוטאלי, אחרי שכמה פעמים הכה מספר חברים ממעמד הפרשים הוא זכה לכינוי האירוני קסטור על שם אחד מהאלים הפטרונים של מעמד הפרשים, כמו כן חרבות חדות זכו לכינוי דרוסיאן על שמו.

הקריירה הציבורית של דרוסוס התחילה בשנת 11 לספירה כשמונה כקוואיסטור, בשנת 14 לספירה כשטיבריוס ירש את אוגוסטוס כקיסר הוא נשלח לדכא את מרד הלגיונות שחנו בפאנוניה, הוא הופיע בפני החיילים המורדים וקרא להם לסיים את המרד תוך שהוא מבטיח להם שיביא את דרישותיהם לטיפולו של אביו והסנאט הרומי אולם החיילים שקצה נפשם בסחבת בטיפול בעניינים דחו את בקשתו של דרוסוס. למזלו של דרוסוס באותו לילה התרחש ליקוי לבנה, מכיוון שרוב החיילים המורדים ראו את הדבר כאות מבשר רעות גרם הדבר להרגעת המרד, דרוסוס ניצל את הרגיעה כדי להחזיר את המשמעת ללגיונות ולהוציא להורג את מנהיגי המרד. בשנה שלאחר מכן דרוסוס כיהן לראשונה כקונסול.

דרוסוס הפך ליורש המיועד של אביו עם מותו של אחיו המאומץ גרמניקוס בשנת 19 לספירה. מעמדו התחזק שכיהן כקונסול של שנת 21 לספירה יחד עם אביו טיבריוס ושנה לאחר מכן קיבל את הסמכות הטריבונית, משרה שהייתה שמורה באופן בלעדי לקיסר וליורשיו המיועדים. מעמדו הביא אותו למאבק עם מפקד המשמר הפרטוריאני סיאנוס שטיבריוס העביר לו רבות מסמכויותיו בשעה שפרש מרומא לאי קאפרי.

דרוסוס נפטר בשנת 23 לספירה, תחילה סברו שמותו נגרם מנסיבות טבעיות אולם בשנת 31 לספירה עם נפילתו של סיאנוס אשתו לשעבר גילתה במכתב לטיבריוס שלווילה, שפותתה על ידי סיאנוס, הייתה אחראית למותו של דרוסוס, אולם יש היסטוריונים שמפקפקים בגרסה זו ורואים בה תעמולה ותו לא.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דרוסוס יוליוס קיסר** |

* דרוסוס יוליוס קיסר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459349605171
* GND: 119162679
* ISNI: 0000 0003 5441 2089
* LCCN: n2012040971
* NTA: 186360592
* SUDOC: 164916008
* VIAF: 37720512
* WorldCat: lccn-n2012040971

 |
**אצטדיון טוטו עכו** הוא אצטדיון כדורגל, הנמצא בעיר עכו, ומשמש כמגרשה הביתי של קבוצת הפועל עכו. האצטדיון ממוקם בכניסה הדרומית לעיר, בסמוך לצומת עין המפרץ.

האצטדיון מכיל 5,000 מקומות ישיבה בשני יציעים מקורים, ארבעה חדרי הלבשה, חדרי שירות נוספים ובנוסף 1,000 מ"ר של שטחי מסחר. הקמתו של אצטדיון הכדורגל בעלות של כ-50 מיליון שקלים התאפשרה לאחר שיתוף פעולה בין עיריית עכו ובין המועצה להסדר ההימורים בספורט, רכבת ישראל, משרד התחבורה והמשרד לפיתוח הנגב והגליל.

היסטוריה
--------

מגרשה הביתי של הפועל עכו במשך שנים רבות היה האצטדיון העירוני עכו המכונה "אצטדיון נפוליאון" בשל מיקומו בגבעת נפוליאון. בתחילת שנות ה-2000 נהרס היציע המערבי באצטדיון לטובת פרויקט של רכבת ישראל. לאחר הריסת היציע נפסל האצטדיון לשימוש במשחקי ליגה ומאז הוא משמש כמגרש האימונים של הקבוצה. עד לפתיחת האצטדיון החדש, שחלק מהמימון להקמתו הגיע מרכבת ישראל כפיצוי על האצטדיון הישן, נאלצה הפועל עכו להעביר את משחקי הבית שלה לערים אחרות.

האצטדיון נחנך ב-4 בספטמבר 2011 לאחר כשנתיים וחצי של בנייה, במשחק ידידות של הפועל עכו נגד אלופת הליגה, מכבי חיפה, אשר הסתיים בתוצאה 2:0 לטובת חיפה.

המשחק הרשמי באצטדיון נערך במסגרת ליגת העל ב-12 בספטמבר 2011, בין הפועל עכו להפועל באר שבע. המשחק הסתיים בניצחון 0–2 להפועל עכו.

בתאריכים שבין ה-30 ביולי 2016 ועד ל-6 באוגוסט באותה שנה, בשל אי קבלת אישורים מהמנהלת לאירוח באצטדיונים כמו סמי עופר, עירוני ק"ש ודוחא, נאלצו הקבוצות הביתיות להתארח זמנית באצטדיון טוטו עכו, והאצטדיון שבר שיא של ארבעה משחקים בשבוע אחד.

בעונת 2016/17 קבוצת הפועל רובי שפירא חיפה שיחקה באצטדיון.

בעונת 2017/18 קבוצת הפועל קריית שמונה שיחקה באצטדיון באופן זמני בעקבות שיפוצים באצטדיון עירוני קריית שמונה.

גלריה
-----

* היציע המרכזי, אפריל 2015היציע המרכזי, אפריל 2015
* יציע האורחים, ספטמבר 2015יציע האורחים, ספטמבר 2015

טוטו עכו - תמונת פנורמה מיציע המארחים

קישורים חיצוניים
----------------

ויקישיתוף מדיה וקבצים בנושא **אצטדיון טוטו עכו** בוויקישיתוף

הערות שוליים
------------

1. ↑  דורון בן דור, ‏צפו בהנחת אבן הפינה לאצטדיון החדש בעכו, באתר ONE‏, 26 במאי 2009
2. ↑  דורון בן דור, ‏200 שנה אחרי נפוליאון: חיפה תנסה לכבוש את עכו, באתר ONE‏, 4 בספטמבר 2011

| אצטדיוני הליגה הלאומית בכדורגל |
| --- |
| 

|  |
| --- |
| בלומפילד, תל אביב • רמת גן, רמת גן • אצטדיון השלום, אום אל-פחם • הברפלד, ראשון לציון • לויטה, כפר סבא  עירוני קריית שמונה, קריית שמונה • טוטו עכו, עכו • גרין, נוף הגליל • גרונדמן, רמת השרון • עירוני נס ציונה, נס ציונה • עירוני לוד, לוד • עירוני עפולה, עפולה |

 |
**דרונגו אפריקני** או **דרונגו ממזולג-זנב** (שם מדעי: *Dicrurus adsimilis*) הוא מין ציפור ממשפחת הדרונגים, קרובים רחוקים של העורביים.

מאפיינים
--------

הדרונגו חי בערבות הסוואנה האפריקנית ברחבי האזורים הטרופיים. הוא מאוד דומה למין דרונגו שחור (*Dicrurus macrocercus*) אך האחרון מצוי בדרום אסיה. 

אורך הדרונגו 25 ס"מ בממוצע והוא בעל נוצות שחורות, זנב מפוצל כמו מזלג ועיניים אדומות. המקור קשיח ושחור ומותאם לציד חרקים. הדרונגו הוא עוף רעשני ותוקפני ויתקוף מסיגי גבול, כולל עופות דורסים שפלשו לשטחן. 

הוא אוכל בעיקר מזון מהחי, אך לפעמים שותה צוף מפרחים. הוא צייד חרקים מתמחה, מחפש טרף מעמדה גבוהה על הענף ומתנפל על טרף קרקעי. הוא טורף גם עכבישים, תולעים, עקרבים, חולייתנים קטנים ואף חוטף מזון למיני חיות אחרות - בעיקר ציפורים אחרות (בעיקר לטימליים) או לסוריקטה. הדרונגו נטפל לסוריקטות בעיקר בחורף הקשה של הקלהארי, אז הוא מחקה את קריאות האזעקה שלהם ברגע שהם מוצאים מזון וחוטף אותו כשכולם בורחים. ואולם בשאר השנה הוא מזעיק נגד סכנות אמיתיות כך שהוא עוזר להם בדיוק כמו שהוא חוטף להם מזון.

הדרונגו מטיל בקן על העץ 2-4 ביצים. הקוקייה האפריקנית (*Cuculus gularis*) לעיתים נטפלת אליו וגוזלה הגדול מפיל את שאר הביצים לקרקע.

קישורים חיצוניים
----------------

ויקישיתוף מדיה וקבצים בנושא **דרונגו אפריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  דרונגו אפריקני באתר הרשימה האדומה של IUCN
**אצטדיון מילטון קוראה** (בפורטוגזית: **Estádio Milton Corrêa**), הידוע בשם **זראו** (**Zerão**), הוא אצטדיון בעיר מקאפה, בירת מדינת אמאפה שבצפון ברזיל. האצטדיון משמש בעיקר למשחקי כדורגל, ומארח את קבוצות הכדורגל המקומיות של העיר. תפוסת האצטדיון היא כ-10,000 איש, והוא נחנך בשנת 1990. 

פרסומו של האצטדיון נובע מכך שהוא בנוי כך שקו האמצע של המגרש ממוקם בדיוק על קו המשווה (קו רוחב 0), ולכן כל קבוצה משחקת בהמיספירה אחרת.

היסטוריה ומקור השם
------------------

העבודות לבניית האצטדיון הסתיימו בשנת 1990, והוחלט לקרוא לו בפשטות "אצטדיון זראו", כיוון שהמילה "Zerão" (צורה מוגדלת של המילה "אפס" בפורטוגזית) מייצגת את קו הרוחב 0. כינוי נוסף של האצטדיון הוא "Marco Zero" (בפורטוגזית: סימן האפס), על שם השכונה בה הוא ממוקם. המשחק הראשון באצטדיון שוחק בתאריך 17 באוקטובר 1990, ונכחו בו 10,000 צופים - כמות הצופים הגבוהה ביותר שנכחה באצטדיון זה עד היום. 

בשנת 1994, לאחר מותו של נהג הפורמולה 1 הברזילאי איירטון סנה, הוחלט לקרוא לאצטדיון "אצטדיון איירטון סנה". עם זאת, לאחר מותו ב-18 באוגוסט 1994 של איש הספורט הברזילאי מילטון דה סוזה קוראה, הוחלט לקרוא לאצטדיון "אצטדיון מילטון קוראה".

קישורים חיצוניים
----------------

ויקישיתוף מדיה וקבצים בנושא **אצטדיון זראו** בוויקישיתוף

הערות שוליים
------------

1. ↑  מאמר על ההיסטוריה של שם המועדון (בפורטוגזית)
דג מהסוג Eucinostomus
**שַׁרְבָּבִיִּים** (שם מדעי: *Gerreidae*) היא משפחת דגים מסדרת הדקראים. 

דגים אלה חיים בימי הים הקריבי מחופי אמריקה הדרומית עד למפרץ מקסיקו וחופי אמריקה הצפונית וכן בכמה מחופי האיים הקריביים, אך חלקם חיים במזרח האוקיינוס השקט עד לחופי יפן וקוריאה וחלק מהמינים חיים במימי האזור האינדו פסיפי עד לחופי אפריקה וגם במפרץ אילת. 

הם בעלי גוף אפור וכחול עם זנבות ארוכים מפוצלים וסנפירי חזה ארוכים. אורכם יכול להגיע לאורך 35 ס"מ. הם ניזונים מיצורי ים קטנים ומתגודדים בלהקות גדולות, מה שעוזר להם להתגונן מטורפים כמו כרישים.

מיון
----

* משפחה **שרבביים** (Gerreidae)
	+ סוג ומין יחיד Deckertichthys aureolus
	+ סוג Diapterus
	+ סוג Eucinostomus
	+ סוג Eugerres
	+ סוג שַׁרְבָּב (Gerres)
	+ סוג ומין יחיד Parequula melbournensis
	+ סוג ומין יחיד Pentaprion longimanus
	+ סוג ומין יחיד Ulaema lefroyi

קישורים חיצוניים
----------------

ויקישיתוף מדיה וקבצים בנושא **שרבביים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* שרבביים, באתר אנציקלופדיה בריטניקה (באנגלית)
**האצטדיון העירוני מרשל יוזף פילסודסקי לגיה ורשה** (בפולנית: **Stadion Miejski Legii Warszawa im. Marszałka Józefa Piłsudskiego**, מוכר יותר בשם **אצטדיון הצבא הפולני**) הוא אצטדיון כדורגל הנמצא בצפון ורשה ומשמש כמגרשה הביתי של קבוצת לגיה ורשה. האצטדיון, אשר מכיל 31,800 מקומות ישיבה, הוא האצטדיון השני בגודלו בוורשה אחרי האצטדיון הלאומי, המכיל 58,000 מקומות ישיבה.

היסטוריה
--------

בניית האצטדיון החלה ב-1927 והוא נפתח ב-1 באוגוסט 1930. מאז הקמתו משחקת באצטדיון קבוצת לגיה ורשה המקומית. בשנים 2008–2011 נבנה האצטדיון מחדש, כאשר רק חלק קטן מהאצטדיון המקורי נשמר. בשלב הראשוני נבנו שלושה יציעים מחדש, ב-7 באוגוסט 2010 נחנך האצטדיון מחדש במשחק ידידות נגד ארסנל. בהמשך נהרס היציע הנותר ונבנה גם הוא מחדש במתכונת זהה ליתר היציעים. העבודות הסתיימו ב-10 במאי 2011.

בין השנים 2011–2015 נקרא האצטדיון "פפסי ארנה", על שם חברת פפסי, אשר רכשה את זכויות השם של האצטדיון לשנים הללו.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **אצטדיון הצבא הפולני** בוויקישיתוף
* 

* אתר האינטרנט הרשמי של אצטדיון הצבא הפולני
שרביט אדוארד הקדוש
**שרביט אדוארד הקדוש** (באנגלית: **St Edward's Sceptre**) המכונה גם **השרביט עם הצלב** (באנגלית: **Sceptre with the Cross**) הוא שרביט המהווה חלק מתכשיטי הכתר של הממלכה המאוחדת.

היסטוריה ושימושים
-----------------

השרביט נוצר עבור טקס ההכתרה של המלך צ'ארלס השני בשנת 1661. בשנת 1905 שונה מראה השרביט בעקבות גילויו של יהלום קולינן, ובראש השרביט שובץ יהלום קולינן 1 ("הכוכב הגדול של אפריקה") בן 530 קרט (106 גרם). היהלום שובץ בצורה בה ניתן להסירו מהשרביט ולענוד אותו כסיכה.

השרביט מסמל את הסמכות הארצית של המונרך - סמכות אותה הוא מבצע תחת הצלב. במהלך טקס ההכתרה אוחז המונרך את שרביט אדוארד הקדוש בידו הימנית ואת שרביט היונה המסמל את סמכותו הרוחנית של המלך, בידו השמאלית, בעת שהארכיבישוף מקנטרברי מכתיר את המונרך בכתר אדוארד הקדוש.

השרביט מוצג בבית התכשיטים שבמצודת לונדון.

קישורים חיצוניים
----------------

ויקישיתוף מדיה וקבצים בנושא **שרביט אדוארד הקדוש** בוויקישיתוף

| תכשיטי הכתר של הממלכה המאוחדת |
| --- |
| כתרים | כתר אדוארד הקדוש • כתר האימפריה הממלכתי • הכתר האימפריאלי של הודו • הכתר הממלכתי של ג'ורג' הרביעי • כתר סקוטלנד • כתר מרי ממודנה • הכתר הממלכתי של ג'ורג' הראשון • כתר פרידריק, נסיך ויילס • כתר ההכתרה של ג'ורג' הרביעי • כתר המלכה אדלייד • כתר היהלומים הקטן של המלכה ויקטוריה • כתר המלכה אלכסנדרה • כתר ג'ורג', נסיך ויילס • כתר המלכה מרי • כתר המלכה אליזבת • כתר צ'ארלס, נסיך ויילס |  |
| שרביטים | שרביט אדוארד הקדוש • שרביט היושר והרחמים • שרביט סקוטלנד |
| חרבות | חרב המתת • חרב הרחמים • חרב סקוטלנד |
| אחרים | אבן הגורל • סמל מסדר פטריק הקדוש • אודם הנסיך השחור • גלובוס הריבון |
**אַנְטוּאָן פְרַנְסוּאָה פְּרֵבוֹ** (בצרפתית: **Antoine François Prévost**,‏ 1 באפריל 1697 – 25 בנובמבר 1763; ידוע גם בשם **אַבֶּה פְּרֵבוֹ** (**Abbé Prévost**)) היה סופר צרפתי.

חייו
----

נולד באדן בצפון מערב צרפת. אביו היה משפטן ויועץ של המלך. בגיל 14 התייתם מאמו ונשלח להתחנך בבית הספר הישועי באדן. כשנה לאחר מכן התגייס לצבא. לאחר מכן שב לספסלי את הקולז' הישועי פריז וב-1716 כנראה התגייס מחדש.

בגיל 21, בהיותו כבר קצין בצבא המלך, עזב להולנד. לאחר שנה חזר והצטרף למסדר הבנדיקטינים. בגיל 29 התמנה לכומר וקצר הצלחה כמטיף. משערים שהשינויים התכופים בחייו קרו משום פרשיות אהבים נכזבות ומקרי ביש אחרים הדומים לביוגרפיה של גיבורו, האביר דה-גרייה, בספר מנון לסקו.

בגיל 28 יצאו לאור ספריו הראשונים – שני כרכים של "זכרונותיו והרפתקאותיו של נזיר שפרש מן החברה" – וזכו להצלחה מידית. באותה שנה הסתכסך עם ראש המנזר, שהוציא נגדו צו מעצר, ועל כן ברח להולנד. משם עבר לאנגליה. באותו הזמן גם הצטרף לזרם הפרוטסטנטי. בלונדון הוא רכש ידע רחב של ההיסטוריה והספרות האנגלית. לימים תרגם לצרפתית כתבים אנגליים וגם ייסד כתב העת "הבעד והנגד" (le pour et le contre), שהציג את הספרות האנגלית בפני קהל הקוראים הצרפתי.

את לונדון עזב בשל הרפתקת אהבים כלשהי, ומשם עבר חזרה להולנד. יחסיו עם יצאנית בשם לנקי שבזבזה את רכושו, מזכירים את הדמות המרכזית ברומן המפורסם שלו, מנון לסקו.[דרוש מקור]

ב-1731 סיים את שבעת הכרכים של הרפתקאות האביר, שמנון לסקו הוא חלקו האחרון. שנתיים אחר כך הוא שב ללונדון, שם ישב בכלא על עבירות מרמה וזיוף. לאחר שלוש שנים שב לצרפת ולמסדר הבנדיקטינים שאותו עזב. מצבו הכלכלי היה מעורער, כנראה בשל המשך קשריו עם לנקי. את לנקי נטש רק ב-1741 עם בריחה נוספת מצרפת ומגורים בבריסל ופרנקפורט.

בהמשך חייו התיישב בבית קטן בצרפת ועסק בעבודות תרגום וליקוט. באותה התקופה התקרב יותר לדת, והדבר ניכר בעבודותיו המאוחרות. בשובו מארוחת צהריים עם חבריו הבנדיקטינים, מת פרבו משבץ מוחי, והוא נקבר בחלקה ליד מנזרם.

חיבוריו
-------

פרבו חיבר מספר יצירות בשפה הצרפתית. המפורסמת בהן היא שבעת הכרכים של "זכרונותיו והרפתקאותיו של אציל שפרש מן החברה" (Mémoires et aventures d’un homme de qualité). חלקה השביעי של יצירה זו הוא הרומן הידוע בשם מנון לסקו, שיצא במהדורות רבות, תורגם לשפות רבות, כולל שני תרגומים לעברית ותרגום ללאדינו ויידיש.

קישורים חיצוניים
----------------

ויקישיתוף מדיה וקבצים בנושא **אבה פרבו** בוויקישיתוף
* אבה פרבו, ברשת החברתית Goodreads
* אבה פרבו, באתר אנציקלופדיה בריטניקה (באנגלית)
* כתבי אבה פרבו בפרויקט גוטנברג (באנגלית)
* פרבו (1697-1763), אבה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266873405171
* BIBSYS: 90260907
* BNE: XX902959
* BnF: cb11920607b (data)
* CANTIC: a10810596
* CiNii: DA00811794
* GND: 118596462
* ICCU: CFIV044298
* ISNI: 0000 0001 2259 0361
* LCCN: n50027694
* LNB: 000036016
* NDL: 00453309
* NKC: jn20000710488
* NLA: 36562374
* NLG: 222193
* NLK: KAC199622133
* NLP: A11836052
* NSK: 000059896
* NTA: 069021856
* RERO: 02-A000133689
* SELIBR: 196695
* SNAC: w6bv7tr0
* SUDOC: 027082547
* Trove: 376436
* VcBA: 495/341862
* VIAF: 17228264
* WorldCat: lccn-n50027694

 |